Criptomoneda Ether depășește valoarea de 1.900 de dolari și ajunge la un nou record.
Criptomoneda Ether este a doua cea mai valoroasă din lume, după Bitcoin. Ether a ajuns la un preț de 1.918 dolari. Creșterea este de 160% de la începutul anului.
Ether, a doua cea mai valoroasă criptomonedă din lume, a stabilit un nou record şi a ajuns joi la 1.918 dolari, în creştere cu 160% de la începutul anului până acum, potrivit CNBC.Bitcoin-ul, care a crescut cu 78% în aceeaşi perioadă, a depăşit miercuri pragul de 52.000 de dolari, reuşind să alimenteze rezultatele raportate de Ether.Ether este moneda digitală ce alimentează reţeaua ethereum, care – spre deosebire de Bitcoin – funcţionează pe post de platforma decentralizată de software. Însă ambele criptomonede au la bază tehnologia blockchain.Recent, Counterpoint Global – o divizie de investiţii de 150 de miliarde de dolari din cadrul băncii americane Morgan Stanley – a declarat că ia în considerare asocierea cu Bitcoin. De asemenea, copreşedintele JPMorgan Daniel Pinto a anunţat că este "sigur" că nivelul cererii va creşte în aşa fel încât banca "va trebui să facă ceva în această privinţă".La ora 14:15, preţul unui bitcoin ajungea la 51.003 dolari.